cyanic-selkie/wikianc huggingface dataset:
Rusinsk
Offisielt er språket ein ukrainsk dialekt, ei syn som er støtta av russiske og ukrainske språkforskarar. Dette er grunngjeve med at det finst ei rekkje overgangsdialektar mellom rusinsk og ukrainsk. Dei fleste andre språkforskarar vurderer det som eit sjølvstendig språk. Deira grunngjeving er at skilnaden mellom rusinsk og ukrainsk er minst like stor som mellom ukrainsk og kviterussisk. Dessutan finst det òg overgangsdialektar mellom russisk, kviterussisk og ukrainsk.
Før andre verdskrigen blei rusinsk tala av litt under ein million menneske i Karpato-Rutenia. I dag blir det tala av rundt 610 000 menneske, og er eitt av seks offisielle språk i den serbiske regionen Vojvodina.
Arabarhest
Arabarhest er ein hesterase med opphav i Arabia i Midt-Austen. Han er rekna som ein varmblodshest med eit energisk temperament.
Skildring
Arabarhesten har lite, kileforma hovud med konkav eller rett profil. Haleføringa er høg. Heilskapsinntrykket skal vere elegant og røyrslene frie. Hesten er svært rask og uthaldande.
Historie
Det skal ha vore beduinar, arabiske ørkennomadar, som fyrst dreiv avl på arabarhest. I beduinsamfunna var arabarhesten høgt skatta. For at ørkenhesten ikkje skulle endre seg, men vere slik Gud hadde skapt han, vart andre hesteslag ikkje brukt i avlen. Etterkvart vart det meir kontakt over landegrensene. Arabarhestar vart gjevne som gåver frå ottomanske herskarar til statsoverhovud i Europa. Slik spreidde arabarhesten seg, og mange andre hesterasar fekk innslag av arabisk blod. Engelsk fullblodshest, percheron og russisk orlovtravar er døme på rasar som har arabarhestar bak i slekta.
Bruk
Opphavleg var arabarhesten ein lett stridshest. Hoppene vart foretrukne til denne bruken. I dag vert hestane nytta til mykje ulikt, mellom anna distanseriding.
Dadu He
Dadu He (kinesisk skrift 大渡河, pinyin Dàdù hé) er ei 1 155 km lang sideelv til Min Jiang. Dadu He har eit nedslagfelt på i kring 92 000 km². Ho renn gjennom delar av provinsen Sichuan i Folkerepublikken Kina. Elva er særleg kjent gjennom Ludingbrua, der det stod eit viktig slag mellom kommunistiske og nasjonalistiske styrkar under Den lange marsjen.
Agn
Agn (frå norrønt ǫgn) er eit hår- eller bustliknande vedheng på ein større del, eller som i tilfelle med Asteraceae, ein stiv nålaktig del på fnokken.
Hos nokre artar kan agna gje eit viktig bidrag til fotosyntesen, til dømes hos bygg.
Tubaisten Tommy Johnson
Han spelte òg på musikken til TV-serien The Flintstones og filmar som Gudfaren, Indiana Jones-serien, filmserien Star Trek, Løvenes konge, Titanic, The Thin Red Line (1998), The Matrix, Cats & Dogs, Forrest Gump, Air Force One, Tilbake til fremtiden, A Bug's Life og Dødelig våpen.
Driscoll Island
Driscoll Island er ei smal, isdekt øy som ligg i Block Bay langs kysten av Marie Byrd Land. Øya vart delvis skissert frå flyfoto teken under Byrd-ekspedisjonen (1928–30) under ein flytur 5. desember 1929. Øya vart fullstendig kartlagd av US Geological Survey, 1959–65, og vart namngjeven av Advisory Committee on Antarctic Names etter Lawrence J. Driscoll i US Navy, matros ombord på USS «Glacier» langs denne kysten 1961–62.
Lyttelton Peak
Lyttelton Peak er det høgaste fjellet, 2335 moh, i Cobham Range. Det vart kartlagd av New Zealand Geological Survey Antarctic Expedition (NZGSAE) (1961–62) og gjeven dette slektsnamnet etter tidlegare generalguvernør på New Zealand, Lord Cobham.
Magellanpingvin
Magellanpingvin (Spheniscus magellanicus) er ein mellomstor pingvinart som er i slekt med galapagospingvin, kappingvin og humboltpingvin. Namnet kjem av at pingvinen held til i Magellansundet, men hekkar også sør i Argentina og Chile på Eldlandet og på Falklandsøyane.
Bad Segeberg
Bad Segeberg er ein by og ein kommune sør i forbundslandet Schleswig-Holstein i Tyskland. Folketalet var 17 529 i 2021 og kommunen omfattar 18,9 km². Byen ligg om lag 25 kilometer vest om Lübeck.
Magellanpingvin
Slkildring
Pingvinen kan bli om lag 75 cm lang og oppnå ei vekt på 6,5 kg. Hannane er noko større enn hoene. Fjørdrakta er kvit på buken og svart på magen. Ville pingvinar kan bli opp til 25 år gamle, i fangenskap kan dei bli 30. Føda deira er små blekksprutar, sardinar, krill og andre krepsdyr.
Magellanpingvinen legg to egg som foreldra byter på å ruga på i om lag 40 dagar. Vanlegvis veks begge ungane opp, men det hender at berre ein av dei overlever. Desse pingvinane er seriemonogame.
Magellanpingvinen er den mest talrike av artane i familien sin. Ein reknar med at det finst mellom 4,5 - 10 millionar ville eksemplar. Tidlegare utnytta ein guanoen frå dei mange fuglane til gjødsel i jordbruket. Likevel er statusen sett til nær truga på grunn av klimainngrep som oljesøl og at føda deira skiftar leveområde.
Sheridan Bluff
Sheridan Bluff er ei klippe i Antarktis ved sørsida av samløpet mellom Poulterbreen og Scottbreen, 3 km aust-søraust for Mount Saltonstall i Dronning Maudfjella. Ho vart kartlagt av US Geological Survey (USGS) frå landmålingar og flyfotografi tekne av U.S. Navy i 1960-64. Klippa vart namngjeven av Advisory Committee on Antarctic Names (US-ACAN) etter Michael F. Sheridan, ein geologiprofessor ved Arizona State University og medlem av ei feltgruppe frå US Antarctic Research Program (USARP) i området sesongen 1978-79.
Kristianhus Båt- og Motormuseum
Kristianhus Båt- og Motormuseum er eit museum som ligg på Vikøyri, sentrum i Vik kommune. Det vart utvikla av Kristian Otterskred frå Arnafjord, ein fjordarm i Sognefjorden, frå 1976 av.
Kristian Otterskred si motorsamling er ei privat motorsamling med omlag 300 registrerte motorar. Om lag 150 motorar er utstilte på Kristianhus Båt- og Motormuseum. Samlinga representerer i hovudsak norskbygde motorar frå perioden 1905-1976. I tillegg er det utstilt fleire båtar og andre fjord og kystrelaterte gjenstandar på museet. Også desse gjenstandane tilhøyrer Kristian Otterskred's Motorsamling. Samlinga er offentleg tilgjengeleg.
Flagon Point
Flagon Point er eit nes nedanfor to toppar på høvesvis 295 og 395 moh, på sørsida av innløpet til Schottfjorden, på austkysten av Palmer Land. Det vart oppdaga og fotografert frå lufta i desember 1940 av medlemmar frå U.S. Antarctic Service. Det vart kartlagd i 1947 av eit samla lag frå Ronne antarktiske forskingsekspedisjon og Falkland Islands Dependencies Survey (FIDS), og fekk dette namnet frå FIDS fordi dei to toppane minna om ei velta kanne (flagon på engelsk) sett frå nord eller sør.
Tor Erik Jenstad
Tor Erik Jenstad er ein norsk språkforskar, ordbokredaktør og folkemusikar, busett i Trondheim. Han har utdanninga si frå Universitetet i Trondheim, der han i 1982 vart cand.philol. med ei hovudoppgåve om Sunndals-dialekten. I 1995 vart han dr.art., med avhandlinga ''Ein repetis i obligadur. Norsk folkemusikkterminologi, med vekt på feletradisjonen''. I 2001 gav han ut ei bok med same tittel, som byggjer på dr.art.-avhandlinga.
Sidan 2003 har han vore ein av redaktørane for Norsk Ordbok 2014.
Jenstad legg vekt på formidling, og publikasjonane hans spenner frå akademiske til populærvitskaplege bøker og artiklar. Han held også ofte foredrag og deltar i radioprogram. Han bidrar blant anna jamleg i NRK-programmet Språkteigen. Han har også dialektbloggen «Moro med ord og uttrykk!» saman med Unni Ulltveit (foto/redigering). Frå 1992 har han hatt radioprogrammet «Dialektmagasinet» på NRK Trøndelag. Det blir framleis sendt kvar veke – og kan no også høyrast som podkast.
I 1993 fekk han Nordmøre Mållags målpris, og i 1998 fekk han ein pris frå Kungl. Gustav Adolfs Akademien för svensk folkkultur (Torsten Janckes minnefond) for sitt arbeid med norsk dialektologi.
I 2019 fekk han Trønderlaget sin målpris, for sitt mangeårige arbeid for dialekt og nynorsk.
Loenulukkene
Loenulukkene syner til dei to rasa som gjekk i Loen i Stryn kommune i 1905 og 1936.
Lincoln Harbor
Lincoln Harbor er ein bybanestasjon på Bybanen i Hudson-Bergen. Stasjonen ligg på 19th Street i Weehawken, og opna 7. september 2004.
Walt Disney Concert Hall
Walt Disney Concert Hall er eit konserthus i sentrum av Los Angeles i California. Bygningen har 2 265 plassar, og husar Los Angeles Philharmonic Orchestra Angeles Master Chorale.
Jon Lauvland Pettersen
Jon Lauvland Pettersen er ein norsk trommeslagar og låtskrivar frå Hadsel kommune i Vesterålen.
Walt Disney Concert Hall
Bygningen vart teikna av Frank Gehry. Byggeprosjektet vart sett i gang i 1987, etter ein donasjon på femti millionar dollar frå Lillian Disney, enka etter Walt Disney. Byggeprosessen var prega av stadige budsjettsprekkar og tidsoverskridingar, og då bygget vart innvigd i oktober 2003 var den totale kostnaden kome opp i 274 millionar dollar.
Jon Lauvland Pettersen
Madrugada
Pettersen var ein av dei opphavlege medlemmene i rockegruppa Madrugada, eller ØX, som ho heitte i byrjinga. Pettersen spelte i lag med bassist Frode Jacobsen og gitarist Marius Almås Johansen. Sivert Høyem kom til noko seinare.
I 1997 flytta bandet til Oslo, og gitarist Johansen vart på denne tida erstatta av Robert Burås. Pettersen spelte på den fyrste EP-en til bandet som kom i 1998, og også på den fyrste plata, Industrial Silence frå 1999, som bandet vann Spellemannprisen 1999 for. I åra 1998 - 2001 gav bandet ut fleire EP-ar. Lauvland Pettersen er kreditert som co-låtskrivar på mange av songane til gruppa.
CD nummer to; The Nightly Disease kom i 2001. Han vart innspelt i USA, framleis med Lauvland Pettersen bak trommene, men han forlét bandet i 2002. Simen Vangen erstatta han som trommeslagar.
Andre prosjekt
Seinare har Lauvland Pettersen starta opp jazzgruppa Milestone Refinery, m.a. saman med Gudmund Østgård, som spelte gitar i Madrugada ei kort stund. Bandet gav ut cd-en Citric Love i 2004.
Lauvland Pettersen er i dag (2012) tilsett som dagleg leiar i Hurtigrutens Hus Hadsel KF.
MacAyeal Peak
MacAyeal Peak er ein fjelltopp (ca. 1100 moh) som ligg 2 nautiske mil (3,7 km) vest-nordvest for Brandwein Nunataks nord i dei sentrale Nebraska Peaks. Det vart namngjeve av Advisory Committee on Antarctic Names (US-ACAN) etter Douglas R. MacAyeal ved Institute of Quaternary Studies ved University of Maine, Orono, eit medlem av den glasiologiske gruppa frå US Antarctic Research Program (USARP) i løpet av Rossbarrieren-prosjektet, 1976-77.
Bow Creek
Bow Creek er namnet på dei siste tre kilometrene av elva Lee i London. Dette stykket av elva skil seg ut frå resten ved at det er påverka av tidvatn frå Themsen, som ho munnar ut i. Ho blir difor i praksis ofte rekna som ei eiga elv.
Johan Nicolaisen
Johan Nicolaisen var ein norsk skulemann frå Byneset i Sør-Trøndelag, lærar og overlærar i folkeskulen i Oslo i femti år.
Bow Creek
Tidlegare var det skipsverftet ved Orchard House Yard, og skipa vart sjøsett på elva slik at dei kunne segle nordover på Lee Navigation via slusene Bow Locks, eller sørover til Themsen. I 1810 vart det bygd ei jernbru over elva.
Johan Nicolaisen
Nicolaisen var son til ein husmann. Han gjekk Klæbu seminar og tok lærarprøva i 1867. I 1869 flytta han til hovudstaden der han underviste i folkeskulen til 1919. Frå 1902 til 1920 var han medlem og seinare formann i Lærarskulerådet.
Nicolaisen gav «ut viktige arb[eid] om opplæringa i rekning og morsmål i folkeskulen». Dessutan stod han som forfattar av reknebøker, barneforteljingar og barnesongar med «friske melodiar». Mellom anna laga han både tekst og melodi til «Mot i brystet» og han omsette «Alle fugler små de er» til norsk. Til 70-årsdagen vart han heidra med eit stort festskrift.
Vertigo Bluff
Vertigo Bluff er ein markant fjellskrent (1950 moh) som ligg 7 km sør for Asquith Bluff på vestsida av Lennox-Kingbreen. Steinprøvar vart samla ved skrenten av John Gunner og Henry Brecher under Ohio State University Geological Expedition i 1969-70. Namnet vart foreslått av Gunner og syner til den stupbratte klippeveggen.
Vassenden kyrkje
Kyrkja er teikna av arkitekt Per W. Skarstein og vart sett opp på dugnad av Stiftinga Vassenden kapell/kyrkjesenter Ho er bygd i kvitpussa lecastein, og taket har form som ein skeiv pyramide med tårn over over austre enden. Kyrkja vart vigsla 22. september 2002, og har status som kapell i Ålhus sokn. Det har vore kyrkjegard på staden sidan 1930.
Altartavla viser Jesu himmelferd og Jerusalem og er måla av Jørleif Uthaug. Ho var eigentleg tinga til Holsen kyrkje i Førde, men der ville ikkje kyrkjelyden ha henne då det kom til stykket, og difor fekk dei overta henne på Vassenden.
Richard Serra
Richard Serra er ein amerikansk minimalistisk skulptør og videokunstnar som er kjend for arbeid i stor skala av reint metall. Han var involvert i prosesskunst-rørsla. Han bur og arbeider i Tribeca i New York, og på øya Cape Breton i Nova Scotia.
Liv og virke
Serra studerte litteratur før han byrja som kunstnar. For å livnæra seg som student arbeidde han på eit stålverk, noko som fekk stor innverknad på kunstnarkarrieren hans. Serra diskuterte sin unge år og påverknader i eit intervju i 1993. Han skildra havneanleggene i San Francisco, kor hans far arbeidde, som ein annan betydeleg innverknad på hans verkar: «Alt råmaterialet som eg trengde er verna på vent i dette minnet som har vorte ein jamleg draum.»
Han vert rekna i kunstverda som «post-minimalist» i den forstanden at Serra bryt med minimalismens krav om rasjonelle, enkle og industrielle former som ikkje skal rørast av menneskehand.
Hans skulpturar finst fleire stadar i New York, blant anna ved Holland Tunnel Exit, på Bankplassen i Oslo (Shaft) og dessutan fleire andre stadar i verda, som Berlin og Barcelona.
Serra har òg laga meisterverket «Tilted Arc», som stod på Federal Plaza i New York (1981–1989), og «House of Cards». Det består av fire stålplater og er i dag ått av Museum of Modern Art i New York.
Serra vart i 2002 utnemnd til den tyske ordenen Pour le Mérite für Wissenschaften und Künste. Han vart i 2010 tildelt Fyrsten av Asturias' pris for kunst.
Samlingar
Serras verkar kan finnast i mange internasjonale og private samlingar, inkludert Museum of Modern Art og Solomon R. Guggenheim Museum i New York, Los Angeles County Museum of Art, og San Francisco Museum of Modern Art. Sidan tidleg på 1970-talet har Serra fullført mange private oppdrag, dei fleste av finansiert av patroner i Europa. Private oppdrag i USA omfattar skulpturar for Eli Broad, Jeffrey Brotman, Peggy og Ralph Burnet (To Whom It May Concern, 1995), Gil Freisen, Alan Gibbs (Te Tuhirangi Contour, 1999-2001), Ivan Reitman, Steven H. OLiver (Snaka Eyes and Boxcar, 1990–93), og Mitchell Rales.
Personleg liv
Serra var gift med kunstnaren og skulptøren Nancy Vert grave mellom 1965 og 1970. Han gifta seg med kunsthistorikaren Clara Weyergraf i 1981. Han er bror av den kjende borgarrettsadvokaten Tony Serra. Sidan 1977 har Serra og Weyergraf hatt bustad i fleire etasjar av ein tidlegare industribygning ved 173 Duane Street i Tribeca. I 2011 kjøpte paret tredje etasje av 173 Duane Street. Sidan slutten av 1970-talet har dei halde til delar av året i gardsbygningen frå 1700-talet på ei høgd over Northumberland Strait i Inverness County, Nova Scotia.
Knoppskarv
Knoppskarv (Phalacrocorax atriceps) er ein fugl i skarvefamilien. Fuglen lever på dei subantarktiske øyane, på Antarktishalvøya og i det sørlege Sør-Amerika.
Knoppskarven kan bli opp til 78 cm lang og vega opp til 3,5 kg. Fjørdrakta er svart på størsteparten av kroppen, bortsett frå den kvite fargen på halsen og magen. Han kan kjennast att på ein ring med blå hud rundt augo, rosaaktige føter og ein guloransje knopp over nebben; difor det norske namnet. Arten kan delast inn i mange underartar med varierande utsjånad.
Alfred Nilsen
Nils Alfred Nilsen var ein norsk næringsdrivar og politikar frå Tromsø, som 1950-53 representerte Venstre på Stortinget.
Knoppskarv
Knoppskarven lever i store koloniar på område som han gjerne deler med klippehopparpingvin, svartbrynalbatross og magellanskarv. Fuglane er monogame og lagar reir av tang, gras, gjørme og guano. Vanlegvis legg dei 2-3 egg som blir klekka ut etter ca. 5 veker. Foreldra byter på ruginga. Fuglane lever av småfisk, blekksprutar, sniglar, krepsdyr og børsteormar.
Alfred Nilsen
Liv og gjerning
Nilsen var son til ein bygningsmann. Skuleåret 1911/12 gjekk han Statens håndverk- og kunstindustriskole i hovudstaden. I 1916 starta han opp ei målarforretning i heimbyen Tromsø, eit firma han dreiv til 1956, bortsett frå 1943-35, då han var tilsett ved den norske legasjonen i Stockholm. Jamsides målarverksemda var han frå 1919 til -65 lærar i fagteikning og yrkeslære ved ein såkalla tenknisk kveldsskule. Åra 1956-60 var han styrar av Nord-Troms yrkesskole.
Nilsen var medlem av bystyret i Tromsø i 42 år, frå 1922 til 1964. Han var ordførar i byen frå 1937 til han var avsett av okkupasjonsstyret i 1941, men fekk att ombodet for nokre månader i 1945.
Fram til hausten 1943 var han djupt involvert i etterretningsarbeid, og fekk sine oppdrag fra og rapporterte til Secret Intelligence Service (MI6) i London. Han hadde mellom anna hovudansvaret for å kartlegge forsvaret av Tirpitz før det vellukka angrepet med miniubåter i Altafjorden ("Operation Source"). I 1943 måtte han røma til Sverige og arbeidde ved Den norske legasjonen i Stockholm, med spesielt ansvar for etterretningsstasjonen «Kari» ved Leinavatn. Fireårsperioden 1950-53 var Nilsen stortingsrepresentant frå kjøpstadene i Nordland, Troms og Finnmark, det vil seie Bodø, Narvik, Tromsø, Hammerfest, Vardø og Vadsø. Han søkte attval til Stortinget hausten 1953, då frå fylkeskrinsen Troms, men korkje då eller i 1957 lukkast han å verte kome inn Tinget. Begge desse tingbolkane, 1954-57 og 1957-61 var han 1. vararepresentant for Troms. Han var medlem i Venstre sitt landsstyre frå 1950 til -58.
Nilsen var elles ei tid formann Tromsø Skiklubb og Troms skikrins. Han var også formann i Styret for Frimisjonen i Tromsø. Han forfatta boka Tromsø arbeiderforening 1853-1953 som kom ut til 100-årsfeiringa.
Må ikkje forvekslast med Alfred S. Nilsen.
Lillian Disney
Lillian Marie Bounds gift namn: Lillian Disney (fødd 15. februar 1899, død 16. desember 1997) var gift med Walt Disney frå 1925 og til han døydde i 1966.
Ellen Auensen
Ellen Auensen er ein norsk avisteiknar og illustratør.
Lillian Disney
Ho arbeidde som teiknar i hans filmstudio, og er kreditert for ein del filmar. Det var ifølgje hennes sjølvbiografi ho som sette namn på figuren Mickey Mouse (Mikke Mus), som Walt sjølv ville kalla Mortimer.
Ellen Auensen
Auensen vart fødd i Oslo. Etter examen artium frå Oslo katedralskole i 1963, tok ho utdanning ved Statens håndverks- og kunstindustriskole i Oslo 1964–68. Frå 1969 til 1978 var ho politisk teiknar i Morgenbladet, der ho leverte karikaturar og kommenterte politiske hendingar, ofte med tekster av redaktør Knut Bøckman. Desse vart utgjevne i tre samlingar 1973–75. Ho har òg hatt teikningar i Morgenavisen, Adresseavisen, Sandefjords Blad, Fredriksstad Blad, Universitas og Farmand.
I 1978 flytta Ellen Auensen til Sverige der ho byrja som teiknar for svensk fjernsyn, ved sida av oppdrag for Bonniers forlag. Ho vart innklaga til Radionämnden blant anna for sina karikeringer av Olof Palme, ifølgje ho sjølv fordi Sverige var meir uvant med denne kunstforma.
Sidan 1990 har Auensen budd i Oslo, og illustrert bøker. Ho har teikna fleire norske frimerke:  NK1339 og NK1340 (barneleiker, 1998) og NK1376 og NK1377 (julefrimerke, 1999). Verka hennar er innkjøpt av mellom anna Nasjonalgalleriet og Norsk Kulturråd.
Matthew Flinders
Matthew Flinders var ein britisk kaptein i den britiske marinen og oppdagar. Han var den første som siglde rundt Australia, og er kjend for å ha oppmuntra til bruken av namnet «Australia» om kontinentet. Flinders har fått meir enn 100 stader kalla opp etter seg, særleg i Sør-Australia, der han blir rekna som hovudoppdagaren av delstaten. Mellom anna er Flinders University kalla opp etter han.
Flodskarv
Flodskarv (Phalacrocorax brasilianus) er ein liten til mellomstor medlem av skarvfamilien med utbreiing i neotropisk Amerika. Han er meir vanleg i innland enn langs kystar i utbreiingsområdet sitt.
Skildring
Flodskarven med kroppslengd på 58-73 centimeter er ein liten skarv samanlikna med til dømes minste vanlege arten i Europa, toppskarv. Vaksne, modne flodskarvar har svart fjørdrakt. Drakta kan ha blåskjær, kvite fjørtufsar kan være synlege bak øyra og det kan vere små kvite strek rundt auga og på halsen. Eit kvitt, tynnt trådforma felt omkrinsar den gule strupeflekken langs randen av undernebbet og opp mot auget. Irisen er grøn til blå. Nebbet er grått, relativt kraftigare og kortare enn hos toppskarv. Beina er svarte, halen er relativt lang. Utanfor hekketida kan drakta vere meir kjedeleg brunsvart utan kvite teikningar, unge fuglar er òg meir brunlege. Kjønna er like. Lydytringar frå flodskarvar er sjeldne, men låge gryntelydar kan høyrast i hekketida.
Utbreiingsområdet er generelt frå sørlege Texas, sentrale og sørlege Mexico, nordvestlege Karibia inkludert Cuba og sørover gjennom Mellom-Amerika og over det meste av Sør-Amerika der det finst passande habitat med ferskvatn. Ein finn flodskarvane nær sagt overalt ved ferskvatn, brakkhaldig vatn eller ved saltvatn, men alltid i nærleiken av land langs kystar, elver, elvemunningar og innsjøar. Dei kan leve i sjøar på 4000 moh. stundom heilt opp til 5000 moh. i Andes.
Flodskarven er ein typisk fiskeetande art og den einaste skarven ein kjenner som er i stand til å stupdukke frå låg høgd. Mest vanleg beitar han ved å dukke og jakte fisk under vatn, oftast einslege, i par eller små grupper, men dei kan òg beite i samarbeidande grupper. Gruppene kan sjåast i strekformasjon eller v-formasjon i elver med skogkledde breidder.
Denne arten hekkar i store koloniar, koloniane kan huse opptil 1000 skarvepar og dei kan blande seg med andre kolonirugarar.
Den globale populasjonen er estimert til ca. 2 millionar individ og er trudd å vere aukande (2007). Arten er derfor klassifisert som livskraftig, LC, av IUCN.
Forrester Island
Forrester Island er ei isdekt øy som ligg 13 nautiske mil nord-nordaust for Shepard Island, utanfor Getz isbrem i Marie Byrd Land i Antarktis. Øya vart oppdaga og kartlagd frå USS «Glacier» den 5. februar 1962, og vart namngjeven av Advisory Committee on Antarctic Names etter kapteinløytnant John J. Forrester i U.S. Navy, nestkommanderande ombord på «Glacier» då øya vart oppdaga.
Vientiane
Vientiane er hovudstaden i Laos og ligg ved elva Mekong. Byen hadde i 2005 eit innbyggjartal på 646 500. Han er ein administrasjons- og handelsby. Ved Vientiane kan berre små fartøy sigla på Mekong. Byen har ei internasjonal lufthamn, universitet og ei rad andre utdannings- og forskingsinstitusjonar. Vientiane har også mange buddhisttempel og nasjonalmonumentet Pha That Luang. Det tidlegare kongeslottet i byen er no regjeringsbygg.
Byen vart grunnlagd på 1200-talet. Kong Setthathirath gav byen status som hovudstad i Lan Xang i 1560. Då Lan Xang fall i 1707 vart Vientiane eit sjølvstendig kongedøme. I 1779 vart byen erobra av den thailandske generalen Phraya Chakri, og vart ein vasallstat til Siam. Vientiane vart hovudstad i det franskstyrte Laos i 1899.
Santa Monica
Santa Monica er ein kystby i Los Angeles County i California i USA. Han har 96 500 innbyggjarar (2004). Med 325 soldager i året er byen eit populært turistmål. Den svært populære stranda, Santa Monica Beach, har ei flott plassering.
9th Street-Congress Street
9th Street-Congress Street er ein bybanestasjon på Bybanen i Hudson-Bergen. Stasjonen ligg på 9th Street i Hoboken, og opna 7. september 2004.
Matrikkelgardar i Gulen kommune
Dette er ei liste over matrikkelgardar i Gulen kommune i Sogn og Fjordane fylke.
I det store kommunebrigdet i 1964 vart gamle Brekke kommune slegen saman med Gulen kommune. Samstundes vart øya Losna på nordsida av Sognefjorden overført frå Gulen til Solund kommune. Dei fire matrikkelgardane på Losna hadde før det dei fyrste fire matrikkelnumra i Gulen, og desse numra har sidan stått ubrukte. Brekke-gardane fekk nye matrikkelnummer då dei vart overførte til Gulen. Dei har nummer 117-139.
Mønje
Mønje er ei kjemisk sambinding mellom bly og oksygen, med kjemisk formel Pb(IV)O2•2Pb(II)O. Det er eit raudt stoff som blir brukt til pigment i måling, særleg rustvernande måling til skip. Industrimønje til måling av skip og bommar kan òg vera sølvgrå.
Fram til mellomalderen blei mønje (minium) brukt i illuminerte bøker, og har gjeve namn til miniatyrmåleri, ein bilettype som først blei måla med mønje.
Mønje er svært giftig, som dei fleste blysamband. Difor har ein brukt stoffet som botnmåling på skip for å hindra alge- og rurvekst på kjølen. Dette har medført at mange hamnebasseng er ureina med tungmetallet bly, til dømes Oslo hamn, som har restar av botnstoff brukt ved m.a. Akers mekaniske verksted.
Mount Mace
Mount Mace er eit fjell i Antarktis på 1960 moh. Det ligg i All-Blacks Nunataks, vest for Churchill Mountains. Fjellet vart kalla opp etter Chris Mace, leiaren for Antarctic New Zealand Board frå det vart oppretta i 1996 til april 2003.
Cape Healy
Cape Healy er eit kjenneleg, firkanta nes som utgjer nordsida av innløpet til Lamplughfjorden, på austkysten av Palmer Land i Antarktis. Det vart oppdaga av medlemmar frå U.S. Antarctic Service (USAS) som utforska denne kysten på land og frå lufta i 1940. Det vart kalla opp etter Joseph D. Healy, eit medlem av Byrd-ekspedisjonen, 1933–35, og ein hundeførar ved East Base, 1939–41.
Taq-polymerase
Taq-polymerase er ein varmestabil DNA-polymerase som finst i Thermus aquaticus. Han er homolog til DNA-polymerase I hjå Escherichia coli og er kjend for bruken i polymerasekjedereaksjon.
Magellanskarv
Frå avstand ser fuglen svart ut på ryggen og kvit på magen. Ser ein nærmare, oppdagar ein at den svarte fargen varierer frå oljegrønt til blåaktig og har kvite flekker. Føtene er rosaaktige, og huda rundt augo og nebben er raud. Magellanskarven dykkar etter mat i havet som all anna skarv; vanlegvis et han småfisk. Han hekkar i koloniar som kan variera i storleik frå 5 par til rundt 400.
Huang Xian-fan
Huang Xian-fan var ein kinesisk historikar, etnolog og professor. Han var internasjonalt kjend som kulturhistorikaren til zhuangfolket.
Infiltrasjon i hydrologi
Infiltrasjon er eit omgrep nytta om vatn frå jordoverflata som trenger ned i grunnen. Det vert òg nytta om vatn i den umetta sonen som er i rørsle nedover mot grunnvatnet, og om vatn som trenger inn i avløpssystem og fortynnar kloakkvatnet.
Huang Xian-fan
Utdanning
Huang Xian-fan var fødd i bygda Qusi i Fusui fylke. Han tok eksamen ved Fusui skole i 1921. Examen artium tok han som privatist ved Guangxi Nannings lærarskole i 1922, og han nytta dei fire åra her flittig ved å studere historie, geografi og engelsk. Han tok eksamen ved Nannings lærarskole i 1926. Han fortsette desse studia ved Læraruniversitetet i Beijing der han var frå 1926 til 1935, og i dei ni åra her studerte han historie, slektsforsking, engelsk, japansk, folklore, arkeologi, sosiologi, filosofi, psykologi og gammal skrift. Han fullførte trebandsverket 'Kinesisk generell historie' i 1934, og tok embetseksamen i historie i 1935. Seinare studerte han arkeologi, japansk historie og kultur ved Universitetet i Tokyo i to år.
Sigurd Christiansen
Sigurd Wesley Christiansen var ein norsk postmann og kulturkonservativ forfattar, fødd og død i Drammen. Som forfattar var han ein «uvanleg djuptloddande psykolog». Hovudpersonane i verka hans strir ofte «med skuldkjensle og religiøs» tvil, og finn ro gjennom moralske prøvingar og offer.
Forfattarskap
Christiansen debuterte med romanen Seieren i 1915, og gav i åra framover ut både romanar, fleire skodespel og ei novellesamling. Romantrilogien Indgangen, Sverdene og Riket kom ut i tida 1925-29 og handlar om ein kunstnar som «rømer frå småbyen, men vender tilbake og lærer forstå menneska der, og når sjølv til soning og fred».
I 1931 vart Christiansen landskjend då romanen To levende og en død vart tildelt fyrsteprisen i 'Den nordiske romankonkurranse 1931'. Prisen var på kroner 10 000. Romanen, som vart filmatisert fyrste gongen i 1937, set ekte mot opp mot falskt mot.
Utover 1930- og 40-åra kom nye romanar der Christiansen tok opp ulike etiske spørsmål. I trilogien Drømmen om livet, Det ensomme hjerte og Menneskenes lodd, utgjeven 1935-45, skildrar han «korleis ei kunstnarsjel faldar seg ut». Han vart tildelt Gyldendals legat i 1940.
Christiansen var postfunksjonær ved Drammen postkontor til han i 1945 fekk diktarløn.
Huang Xian-fan
Virke
Frå 1934-talet og framover har gav han ut ei rekkje verk og artiklar om kinesisk historie, folklore, etnologi, antropologi og minoritets- og etnisitet-historie. I Kina er han mest kjend for bøker om Zhuangs historie og Nong Zhi Gao. Mange av bøkene hans, til dømes Zhuangs historie, har skapt debatt.
Tore Ulstein
Han har doktorgrad innan marin hydrodynamikk frå NTNU, ei sivilingeniørgrad frå NTNU og diplom frå Massachusetts Institute of Technology (MIT). Han har arbeidd som førsteamanuensis II ved NTNU.
2nd Street
2nd Street er ein bybanestasjon på Bybanen i Hudson-Bergen. Stasjonen ligg på Marshall Street i Hoboken, og opna 7. september 2004.
Ecce Cor Meum
Ecce Cor Meum er det fjerde klassisk albumet til Paul McCartney. Albumet kom ut 25. september 2006 på EMI Classics. Det er eit oratorium i fire satsar, produsert av John Fraser, og skriven på latinsk og engelsk. Musikken vert framført av orkester med gute- og vaksenkor. Oratoriet var delvis inspirert av den avdøde kona til McCartney, Linda.
Historie
Det tok meir enn åtte år å lage Ecce Cor Meum, som vart skrive på bestilling for Magdalen College i Oxford. Sir Paul vart invitert av Anthony Smith (president på Magdalen College 1998–2005) til å komponere noko for ein ny konserthall ved skulen.
Komposisjonen vart forseinka då kona til McCartney døydde, og kunne ikkje nyttast til den planlagde opninga av konserthallen. Men prosjektet vart ikkje skrinlagt og vart omsider ferdig og framført i Sheldonian Theatre i Oxford i november 2001. Mellomspelet er ein elergi til Linda McCartney.
Opphavleg vart det presentert i 2001 med eit fullt kor frå Magdalen College, dirigert av Bill Ives i Sheldonian Theatre i Oxford.
Ecce Cor Meum vart produsert av John Fraser og innspelt i Abbey Road Studios mellom 13. og 17. mars 2006. Det vart framført av sopranen Kate Royal, gutar frå Magdalen College Choir, gutar frå Choir of King's College, Cambridge, London Voices og Academy of St Martin in the Fields, dirigert av Gavin Greenaway.
Komposisjonen hadde amerikansk premiere den 14. november 2006 for ein utseld Carnegie Hall i New York City.
Den 3. mai 2007 fekk Paul McCartney-prisen for beste album ved Classical Brits i Royal Albert Hall. Prisen vart stemt fram av lesarane av Classic FM og lyttarar på Classic FM. Albumet nådde andreplassen på Top Classical Albums-lista i USA.
Innhald
Komponert og skrive av Paul McCartney.
Øystein Olsen
Øystein Olsen var sentralbanksjef i Noreg og leiar i hovudstyret i Norges Bank frå 2011 til 2022.
Bakgrunn
Olsen er utdanna cand.oecon ved Universitetet i Oslo, og har jobba i fleire periodar for Statistisk sentralbyrå. Frå 1993 til 1998 var han tilsett som professor ved Handelshøgskolen BI. Frå 1999 til 2010 var han ekspedisjonssjef i økonomiavdelinga i Finansdepartementet.
Bror til Øystein Olsen var NRK-journalisten Knut Olsen.
Loke Patera
Loke Patera er ein vulkan på jupitermånen Io. Han er den mest kraftige vulkanen på månen og har vore aktiv sidan minst 1979 då han vart oppdaga av ein Voyager-sonde. Truleg er det ein lavasjø i vulkanen.
Loke Patera er namnsett etter Loke frå norrøn mytologi.
Windscoop Bluff
Windscoop Bluff er ein fjellskrent aust-nordaust for Birthday Bluffs på sørsida av Mason Spur på Hillary Coast i Ross Dependency. Skrenten har ei høgd på kring 1000 m. Namnet vart foreslått av geolog Anne C. Wright i den geovitskaplege avdelinga ved New Mexico Institute of Mining and Technology i Socorro, som utforska skrenten i 1983-84.
Landtunge
Ei landtunge er eit langstrekt nes danna av avsetningar. I den eine enden heng landtunga fast i land, medan den andre strekkjer seg ut i sjøen. Ei landtunge er ei form for sandbanke eller strand som utviklar seg ved abrasjon, som er bølgjer som verkar på kysten kring eit nes eller eit anna utspring.
Stundom kan landtunga berøre kysten att eit stykke lenger borte og danne ein lagune innanfor landtunga. Slike lagunar vert kalla haff i Austersjøen og étang i Frankrike, der ein finn fleire slike. Ved Austersjøen vert slike landtunger kalla nehrung.
Landtunger i verda
Den lengste landtunga i verda er Arabat-tunga i Azovhavet. Han er om lag 110 km lang.
Farewell Spit på New Zealand er 32 km og ein av dei lengste i verda. Denne ligg nordvest på South Island.
Solbær
Solbærplanta er ei buskvekst i ripsfamilien som føretrekkjer eit temperert klima. Frukta er små bær med ein mørkelilla, nesten svart farge. Bæra er rike på C-vitamin og har ein svakt bitter smak. Dei blir nytta mellom anna til gelé, syltetøy, saft, konfekt (fyll), yoghurt, iskrem og vin.
Solbær er mest utbreidd i Europa og er spesielt populært i Storbritannia. Under andre verdskrigen oppfordra den britiske regjeringa til dyrking av solbær sidan bæra er ei god C-vitaminkjelde. Ein laga solbærsirup av bæra som så vart delt ut gratis til alle borna i landet, noko som bidrog sterkt til å auke populariteten til solbær der.
Blada er òg rike på smak og utgjer ingrediensar i solbærsnaps eller solbærkonjakk.
Gunnar Bovim
Gunnar Bovim er ein norsk lege. Han var rektor ved Noregs teknisk-naturvitskaplge universitet (NTNU) frå 2013 til 2019.
Karriere
Bovim vart utdanna lege i 1985 ved Universitetet i Bergen. Han vidareutdanna seg til spesialist i nevrologi i 1993, og tok doktorgraden i nevrologi same år, ved Universitetet i Trondheim.
Frå 1996 til 1998 var han prodekan, og frå 1999 til 2005 dekan, ved Det medisinske fakultetet (NTNU).
I perioden 2000–2005 var han leiar for tematisk satsingsområde medisinsk teknologi, NTNU. I 2005 vart han tilsett som viseadministrerande direktør og i 2006 som administrerande direktør ved St. Olavs hospital.
I 2009 byrja han som administrerande direktør i Helse Midt-Norge RHF, ei stilling han hadde til han byrja som rektor ved NTNU i 2013.
Bovim vart første gong tilsett som rektor 6. desember 2012, og byrja i stillinga 1. august 2013. NTNU sitt styre tilsette han i oktober 2016 for ein ny fireårsperiode. I august 2019 varsla han styreleiar ved NTNU at han ønskte å slutta som rektor, to år før åremålstida var omme. Årsaken var at han no er i eit forhold til ei av kollegene, som òg sit i NTNU si leiargruppe. Prorektor Anne Borg tok over som rektor frå 13. desember 2019 (konstituert 21. august–12. desember 2019). Etter at han gjekk av som rektor, gjekk han over i ei rådgjevarstilling med arbeidsområdet forsknings- og utdanningspolitikk ved universitetet.
Bovim har hatt – ei rekkje styreverv, nasjonalt og internasjonalt; blant anna som medlem av Hovedstyret og leiar for Divisjonsstyret for samfunn og helse i Noregs forskingsråd, og som leiar av Norsk nevrologisk forening frå 1998 til 1999. I perioden 2004–2007 var han delegat for Noreg i European Medical Research Council, og frå hausten 2013 var han medlem i styret for Universitets- og høgskolerådet (UHR) og sit i Research Policy Working Group under European University Association (EUA).
Bovim har publisert ei rekkje vitskaplege artiklar og vart i 1993 tildelt forskningsprisen til Norsk Migreneselskap. I 1995 mottok han Dr Ragnar Forbergs stipend.
Gish Bar Patera
Gish Bar Patera er ei vulkansk grop på jupitermånen Io. Ho har dimensjonane 106,3 kilometer gonger 115,0 kilometer. Vulkansk aktivitet er vorte oppdaga fleire gonger i denne landforma.
Hermod Skånland
Hermod Skånland var ein norsk økonom og sentralbanksjef frå Tromsø.
Biografi
Hermod Skånland tok eksamen artium i 1944 og tok sosialøkonomisk embetseksamen i 1951 ved Universitetet i Oslo. Han starta karrieren sin ved forskningsavdelinga ved Statistisk Sentralbyrå, og vart økonomikonsulent i Finansdepartementet året etter. Han var tilsett ved Finansdepartementet i 19 år frå då av.
I 1971 vart Skånland direktør og nestformann for Norges Bank, og han vart sitjande som bankdirektør fram til 1985, då han tok over som sentralbanksjef etter Knut Getz Wold. I tillegg var Skånland formann i styret for Statistisk Sentralbyrå frå 1981 til 1993, styremedlem i Norges teknisk-naturvitenskapelige forskningsråd frå 1979 til 85 og styremedlem i Nordisk Investeringsbank frå 1976 til 1988.
Skånland var gift fram til kona døydde i 2000. Han etterlét seg ei dotter.
Al-Mushannaf
Al-Mushannaf (arabisk المشنف òg skrive Mushennef) er ein landsby sør i Syria i al-Suwayda guvernement, nordaust for al-Suwayda. Av stader i nærleiken finn ein Tarba i nord, Shahba og Salkhad i nordvest, Qanawat i vest og al-Kafr i sørvest. I følgje Syrisk statistisk sentralbyrå (CBS), hadde al-Mushannaf eit folketal på 2 581 i 2004. Byen er òg det administrative senteret i al-Mushannaf nahiyah i al-Suwayda-distriktet som består av 14 landsbyar med eit samla folketal på 17 134.
Historie
Al-Mushannaf (i antikken Nela eller Nelkomia) var ein del av provinsen Syria under Romarriket ved grensene til provinsen Arabia Petraea. Landsbyen har eit god bevart romersk tempel datert til det første hundreåret fvt., som var tileigna gudane Zevs og Athene. Tempelet står på eit podium og måler 13,45 x 9,6 m, og vender mot eit firkanta temenos som er omgjeve av fire veggar og ser ut på eit kunstig basseng frå sørsida og søylegangar på den andre sida. Inngangen til tempelet vender mot nord og på tempelplassen går det trinn til den indre heilagdomen. Heile tempelet er bygd frå lokal, svart basaltisk stein. Veggane er bygde utan bindemiddel og består av vakre ornament, medan plassen er lagt med flate steinar av forskjellig storleik. Ein inskripsjon inne i tempelet seier at det vart bygd for å hylle den herodiske kongen Agrippa I. Tempelet vart grave ut tidleg i 1900-åra av Howard Crosby Butler og seinare av Clarence Ward, og vart delvis restaurert av syriske styresmakter.
Drusarar slo seg ned i landsbyen mellom 1856 og 1858.
Kjelder
''
MacPherson Peak
MacPherson Peak er eit markant fjell (2290 moh) ved nordvestenden av Pomerantz Tableland i Usarp Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-62. Det vart namngjeve av Advisory Committee on Antarctic Names (US-ACAN) etter Frank L. MacPherson, ein amerikansk helikoptermekanikar under kartlegginga av området.
Signe Swensson
Signe Swensson var ein norsk lege og Høgre-politikar. Ho var stortingsrepresentant frå 1931 til 1936.
Politikk
Swensson var aktiv i politikken og organisasjonslivet som formann i Trondhjems Kvinneråd frå 1930, innvald på Stortinget frå Trondheim og Levanger 1931–1936, formann i Norges Yrkeskvinners Landsforbund 1936–1946, medlem av Trondheim bystyre 1937–1947, medlem av Statens bustadsplankomite av 1938 og viseformann i Trondheim skulestyre 1939–1945. Ho var viseformann og fungerande formann i Norsk Kvinnesaksforening. På Stortinget var ho sekretær i Helsekomiteen 1931–1933 og medlem av Universitets- og fagskolekomiteen 1934–1936. Som stortingskandidat i 1930 brukte ho slagordet «Signe Norge, Signe Høire, Signe Swensson!» på plakatar.
Familie
Ho var dotter av den svenskfødde kjøpmannen Pehr Gustaf Swensson og syster av overlege Nils Victor Swensson.
Gurney Point
Gurney Point er eit lite klipperikt nes i George VI Sound, opp til 610 moh heilt vest på ein rygg mellom Bertrambreen og Ryderbreen på vestkysten av Palmer Land i Antarktis. Neset vart først oppdaga og fotografert frå lufta den 23. november 1935 av Lincoln Ellsworth, og vart kartlagd frå bilete av W.L.G. Joerg. Det vart kartlagd i 1936 av British Graham Land Expedition (BGLE) under Rymill, og vart namngjeve av UK Antarctic Place-Names Committee i 1954 for Norman A. Gurney, eit medlem av BGLE, 1934–37.
Rong
Rong er ein tettbygd stad i Øygarden kommune i Vestland. Rong ligg på Rongøy om lag 35 km nordvest for Bergen.
Rong var heimstaden til symjaren Aleksander Dale Oen.
Brent-elva
Brent er ei elv i det søraustlege England. Ho er ei mindre sideelv til Themsen, og ligg innanfor Stor-London. Elva er omkring 29 km lang, og renn stort sett frå nordaust mot sørvest i grusavsetningar frå den siste istida som kviler på leirhaldig jord.
Magga Peak
Magga Peak er eit pyramideforma fjell med bratte sider nord i Burnside Ridges. Fjellet har ein spiss topp. Det vart fotografert av U.S. Navy Operasjon Highjump i 1947. Ein gjekk første gong i land nær fjellet den 20. februar 1959 under ANARE (Australian National Antarctic Research Expeditions) (Magga Dan) leia av Phillip Law.
Brent-elva
Elva har utspringet sitt i dei låge åsane i Barnet i form av fleire mindre elver. Den viktigaste er dei er tre kilometer lange Dollis Brook, som startar ved Barnet Common i Arkley. Ved Henley's Corner møter ho Mutton Brook, og sjølve Brent byrjar. Ved Brent Bridge kjem òg Decoy Brook inn i Brent. Elva følgjer A406 North Circular Road til Brent Cross.
Grant Island
Grant Island er ei isdekt øy som ligg 8 km aust for den mindre Shepard Island utanfor kysten av Marie Byrd Land. Grant Island er som Shepard Island omgjeve av Getz isbrem på alle sider utanom nordsida. Grant Island vart oppdaga og kartlagd av mannskapet på USS «Glacier» den 4. februar 1962. Grant Island vart namngjeven av USA Advisory Committee on Antarctic Names (US-ACAN) etter offisier E. G. Grant, øvstkommanderande på USS «Glacier» då øya vart oppdaga.
Brent-elva
Ho fortset så langs North Circular Road forbi Stonebridge Park sør for Wembley, og renn under ein akvedukt som fører fram Grand Union-kanalen. Frå Hangar Lane renn ho vestover omkring tre kilomter før ho igjen svingar sørover ved Hanwell.
Hovudkanalen til Grand Union-kanalen renn inn i Brent etter ei rekkje sluser, og den vidare strekninga forbi Osterley og fram til Themsen ovanfor Kew Bridge er gjort til ein kanal med tre sluser.
Chono
Chono var ei innfødd folkegruppe som levde på Eldlandet og på Chiloé-øyane i dagens Chile. Folket er i dag utdøydd.
Yago Lamela
Santiago Lamela Tobío, kjend som Yago Lamela, var ein spansk lengdehoppar, fødd og død i Avilés. Han vann VM-sølv 1999, EM-bronse 2002 og VM-bronse 2003.
Aktiv
Lamela hoppa seg inn i verdseliten i 1999. I hall-verdsmeisterskapen i Maebashi gav han den kubanske verdseinaren Iván Pedroso hard kamp om sigeren. I tevlinga forbetra Lamela forbetra den spanske innandørsrekorden til 8,42 m, før han i sitt siste forsøk sette europarekord med 8,56 meter. Pedroso svarte med 8,62 m i det aller siste hoppet og tok sin fjerde internasjonale tittel i rad. Den 24. juni i Torino sette Lamela spansk rekord med 8,56 meter. Under verdsmeisterskapen i Sevilla i august tok Lamela leiinga. Pedroso trådde til med 8,56 meter og vart verdsmeister for tredje gong i rad. Lamela hoppa 8,40 m i det fjerde forsøket og kneip sølvmedaljen.
Etter eit par heller svake år kom Lamela i 2002 tilbake med 8,17 meter i den europeiske hallmeisterskapen i Wien, og vart nummer to bakom landsmannen Raúl Fernández. Under Friidretts-EM 2002 i München fekk Lamela bronsen med eit hopp på 7,99 m, slått av Oleksij Lukasjevytsj frå Ukraina og Siniša Ergotić frå Kroatia. I Hall-VM 2003 vart Lamela andremann med 8,28 m, ein centimeter bakom Dwight Phillips frå USA. Under verdsmeisterskapen i Paris sigra Phillips framom James Beckford frå Jamaica, Lamela kom på bronseplass med eit bestehopp på 8,22 m.
Chono
Historie
Lik dei andre eldlendarane fekk chono-folket eit hardt møte med dei kvite, anten på grunn av nye sjukdommar eller direkte krigføring mot dei innfødde. Det finst kjelder som fortel at det i 1710 samla seg 500 chono-folk rundt ein jesuittisk misjonsstasjon. Etter relativt kort tid forsvann dei att utan å leggja spor att etter seg. I 1875 såg ein kaptein det han meinte var ein familie med chono-folk i farvatnet ved guaitecas-øyane utanfor Chile. Etter dette har ikkje chono-folket vorte nemnt nokon stad, og det er uvisst kva som til slutt skjedde med dei. Kanskje overlevde dei ved å slå seg saman med alakaluf-folket.
Yeates Bluff
Yeates Bluff er ein bratt, hovudsakleg isdekt fjellskrent nedanfor nordenden av eit 1190 meter høgt fjell, som ligg mellom Lennox-King- og Beaverbreen, 6 km nordaust for Mount Nickerson i Queen Alexandra Range. Han vart namngjeven av geolog-gruppa frå New Zealand Geological Survey Antarctic Expedition (NZGSAE) (1959–60) etter Peter A. Yeates, som to sesongar var radiotelegrafist ved Scott-basen.
The Game av Queen
The Game er det åttande studioalbum av det britiske rockebandet Queen, gjeve ut 30. juni 1980. Det var det einaste Queen-albumet som nådde toppen av albumlista i USA og var det bestseljande albumet deira i USA med fire millionar selde eksemplar så langt, like mykje som News of the World. Albumet fekk god kritikk. Kjende songar på albumet er mellom andre «Another One Bites the Dust» og rockabilly-låten «Crazy Little Thing Called Love», som begge nådde toppen av singellista i USA. The Game var det første albumet der Queen brukte synthesiser (ein Oberheim OB-X).
The Game har ein noko anna stil og lyd enn føregangaren, Jazz. Queen fortsette i same stilen på det neste albumet, Hot Space, og framtidige Queen-album. Med ei lengd på 35 minutt 39 sekund er The Game det nest kortaste studioalbumet til Queen, med filmmusikkalbumet Flash Gordon som det kortaste.
«Crazy Little Thing Called Love», «Sail Away Sweet Sister», «Coming Soon» og «Save Me» vart spelte inn frå juni til juli 1979. Resten av songane vart spelte inn mellom februar og mai 1980.
Play the Game
«Play the Game» var skriven av Freddie Mercury. Songen vart gjeven ut på singel i 1980 og nådde 14. plassen i Storbritannia og 42. plassen i USA. Songen vart framført på konsertane til bandet frå 1980 til 1982.
Another One Bites the Dust
«Another One Bites the Dust» var skriven av John Deacon. Songen er kjend som ein disco-låt og vart gjeven ut på singel etter at Michael Jackson føreslo dette. Jackson var stor fan av gruppa og såg dei ofte på konsert då dei kom til Los Angeles. «Another One Bites The Dust» vart ein stor suksess og gjekk til topps i AMerika og mange andre land. I Storbritannia nådde singelen sjuandeplassen. Etter suksessen med songen spelte Queen inn Hot Space, som er meir eitt discoalbum. Det vart den bestseljande singelen til Queen, med sju millionar selde eksemplar verda over. Songen vart spelt på konsertane til QUeen frå 1980 til den siste turneen med Mercury i 1986. Ein del av songen vart framført av Queen i lag med bandet Extreme under The Freddie Mercury Tribute Concert i 1992.
Need Your Loving Tonight
«Need Your Loving Tonight» var skriven av Deacon. Songen vart gjeven ut på singel i november 1980 og nådde 44. plassen i USA. Songen vart sjeldan spelt under The Game-turneen tidleg i 1980-åra, og vart ikkje framført etter dette.